Egészségügyi konzultáció indul a gyermekellátásról | Obuda.hu
2019. március 1., 12:06
Óbuda-Békásmegyer önkormányzata Örlős Endre Egészségügyi Programjának részeként a tavalyi évben lezajlott felnőtt háziorvosi és járóbeteg- szakellátásra vonatkozó konzultáció. Ebben az évben a kerület gyermek-egészségügyi problématérképet szeretnénk elkészíteni lakosaink véleménye, és észrevételei alapján. A konzultációs ívek és a gyűjtődobozok hétfőtől több helyszínen megtalálhatók, illetve a kérdőív online is kitölthető.
A kérdőíven szereplő kérdések a gyermekek alapellátásának körülményeivel, a helyi egészségügyi és védőnői szolgáltatáshoz való hozzáféréssel, az infrastrukturális állapotok felmérésével, az épületek kialakításával, az intézmények felszereltségével és ezek finanszírozásával kapcsolatosak. Válaszaival hozzájárul a szakellátás megújítását célzó Egészséges Budapest Program kerületi sikeréhez is, amely a járóbeteg szakellátás racionalizálása és korszerűsítése révén segíti az alapellátás színvonalának emelkedését.
Bús Balázs polgármester tájékoztató levelét a konzultációról itt olvashatja.
Amennyiben online szeretne részt venni a konzultációban, kérjük, látogasson el a www.konzultacio.obuda.hu oldalunkra és töltse ki ott az űrlapot.
A kérdőívek kitöltése minden esetben anonim módon történik, nem kell sem nevet sem egyéb adatot (elérhetőséget) feltüntetni.
Üres kérdőívek az Óbuda újság 2019. március 8-i számában, valamint március 4-től a gyűjtőhelyeken is megtalálhatók, ahonnan ingyenesen elvihetők.
A kitöltött kérdőívek az alábbi helyszíneken kihelyezett gyűjtőládákba adhatók le:
Kaszásdűlői Kulturális Központ 3K (1033 Budapest, Pethe Ferenc tér 2.)
Békásmegyeri Közösségi Ház (1039 Budapest, Csobánka tér 5.)
Csillaghegyi Közösségi Ház (1039 Budapest, Mátyás király útja 13–15.)
Szent Margit Rendelőintézet, Vörösvári úti rendelő (1032 Budapest, Vörösvári út 88-96.)
Szent Margit Rendelőintézet, Csobánka téri rendelő (1039 Budapest, Csobánka tér 6.)
Tüdőszűrő Állomás és Tüdőgondozó Intézet (1033 Budapest, Laktanya u. 4.)
Szent Margit Kórház Szülészeti Osztálya (1032 Budapest, Bécsi út 132., A épület, III. emelet),
valamennyi gyermekorvosi rendelőben, védőnői tanácsadóban,
valamint Óbuda-Békásmegyer Önkormányzata óvodáiban illetve bölcsődéiben.
Válaszadása amellett, hogy az óbudai közösség iránt érzett felelősségről tanúskodik, külön megtisztelő számunkra, ezért előre is köszönjük!
Egészségügyi Konzultáció a Gyermekellátásról 2019
Óbudai Egészségügyi Konzultáció ...